《游天章寺陪越帅邵司业京东漕吕侍讲通判钱承议行》
宋代·慕容彦逢

路转湖天宿雾开，碧霞深处涌楼台。山川到午晴晖秀，林木先春绿意回。

舞凤宝书藏琬琰，换鹅尘迹锁莓苔。贱游不畏风霜动，拟看云尖送月来。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。